b'\n_START_ARTICLE_\nDover (Delaware)\n_START_SECTION_\nHist\xc3\xb2ria\n_START_PARAGRAPH_\nDover va ser fundada el 1683 per William Penn. La seva missi\xc3\xb3 d\'exploraci\xc3\xb3 i assentament va ser encarregada pel rei Carles II d\'Anglaterra. El 1717, es va nomenar Dover la ciutat on havien d\'establir-se les tropes de Delaware, aix\xc3\xb2 va fer que a Dover existeixin nombroses hist\xc3\xb2ries i successos patri\xc3\xb2tics ressenyables. En aquesta ciutat es troba la Cort Suprema de Delaware i la Cort del Comtat de Kent._NEWLINE_Dover va ser el bressol de Caesar Rodney, un enigm\xc3\xa0tic personatge de la Revoluci\xc3\xb3 Americana. Hi ha una est\xc3\xa0tua al cementiri de la ciutat en el seu honor._NEWLINE_En temps colonials abans del final de la Guerra de Secessi\xc3\xb3, Delaware era un estat esclavista, pr\xc3\xa0ctiques exercides sobretot en el sud de l\'estat. Durant la guerra civil americana, Delaware va ser un estat fronter durant la guerra, i encara que formava part del b\xc3\xa0ndol de la Uni\xc3\xb3, no va prendre partit per cap b\xc3\xa0ndol ni va lluitar contra els Estats Confederats. La ciutat i la seva estaci\xc3\xb3 de ferrocarril es convertirien en punt de partida per als soldats destinats a les guarnicions de la Uni\xc3\xb3 als fronts de Pennsilv\xc3\xa0nia i Nova Jersey.\n_START_SECTION_\nGeografia\n_START_PARAGRAPH_\nDover est\xc3\xa0 localitzat en el paral\xc2\xb7lel 39\xc2\xba9\xc2\xb443" Nord i en el 75\xc2\xba31\xc2\xb436" Oest, (39.161921, -75.526755)._NEWLINE_D\'acord amb l\'Ag\xc3\xa8ncia de Cens Geogr\xc3\xa0fic dels Estats Units, la ciutat t\xc3\xa9 una \xc3\xa0rea total de 58,8 km\xc2\xb2, dels quals 58 km\xc2\xb2 s\xc3\xb3n terra ferma i els 0,8 km\xc2\xb2 restants s\xc3\xb3n aigua, que equival a l\'1,32% de la superf\xc3\xadcie total de Dover.\n_START_SECTION_\nDemografia\n_START_PARAGRAPH_\nSegons el cens de l\'any 2000, a Dover hi habiten 32.135 persones, hi ha 12.340 cases i 7.502 fam\xc3\xadlies residents a la ciutat. La densitat de poblaci\xc3\xb3 \xc3\xa9s de 554.1/km\xc2\xb2. Hi ha 13.195 cases, amb una densitat de 227,5/km\xc2\xb2. La configuraci\xc3\xb3 racial de la ciutat \xc3\xa9s variada, ja que el 54,94% s\xc3\xb3n blancs, el 37,22% s\xc3\xb3n afroamericans, 4,13% s\xc3\xb3n llatins, el 3,16% s\xc3\xb3n asi\xc3\xa0tics i l\'1,57% restant pertany a altres races._NEWLINE_El 23,5% de la poblaci\xc3\xb3 t\xc3\xa9 menys de 18 anys, dels 18 als 64 formen el 63,1% de la poblaci\xc3\xb3 i 13,3% les persones s\xc3\xb3n majors de 65 anys.\n_START_SECTION_\nEconomia\n_START_PARAGRAPH_\nEl major patr\xc3\xb3 de Delaware ho \xc3\xa9s tamb\xc3\xa9 de Dover: el govern estatal. Una gran part, per\xc3\xb2 no tota, de la burocr\xc3\xa0cia de l\'estat est\xc3\xa0 localitzada a i al voltant de Dover. No obstant aix\xc3\xb2, com en altres estats americans, la capital de Delaware no \xc3\xa9s la seva ciutat m\xc3\xa9s gran. Wilmington, en la part nord de l\'estat \xc3\xa9s la seva ciutat m\xc3\xa9s gran, i t\xc3\xa9 moltes oficines estatals que un esperaria normalment trobar en la capital estatal, fins i tot l\'oficina central de l\'Oficina del Ministre de Just\xc3\xadcia._NEWLINE_Dover \xc3\xa9s una de les \xc3\xa0rees de major creixement de l\'estat de Delaware, degut en gran part al relativament sota cost de la vida. Com a conseq\xc3\xbc\xc3\xa8ncia, el govern del Comtat de Kent \xc3\xa9s tamb\xc3\xa9 un dels principals empleadors de l\'\xc3\xa0rea. A part dels governs de l\'estat i del comtat, els generadors d\'ocupaci\xc3\xb3 m\xc3\xa9s significatius de Dover inclouen la Base de la For\xc3\xa7a A\xc3\xa8ria de Dover, localitzada als afores de la ciutat. A la base s\'allotgen dues ales de transport aeri, aix\xc3\xad com l\'\xc3\xbanic cementiri de militars nord-americans localitzat als Estats Units continentals, que accepten els cossos de soldats morts a batalla. A m\xc3\xa9s, la corporaci\xc3\xb3 Playtex (roba interior femenina), General Mills (alimentaci\xc3\xb3: "Yoplait", "El Gegant Verd"...) i Procter & Gamble tenen instal\xc2\xb7lacions industrials a Dover. L\'ILC Dover, en la propera ciutat de Frederica, \xc3\xa9s el productor de productes per a usos militars i aeroespacials, juntament amb ser el principal contractista per a la producci\xc3\xb3 de vestits espacials del projecte Apol\xc2\xb7lo i Skylab, aix\xc3\xad com l\'ensamblatge de vestits espacials de la Unitat de Mobilitat Extravehicular del Space Shuttle._NEWLINE_Dos caps de setmana a l\'any, la carrera d\'autom\xc3\xb2bils NASCAR se celebra a la Pista de Carreres Internacional de Dover, atraient a m\xc3\xa9s de 100.000 espectadors i convidats, convertint temporalment Dover en la ciutat m\xc3\xa9s gran de l\'estat. Aquestes carreres contribueixen amb milions de d\xc3\xb2lars a l\'economia de Dover.\n_START_SECTION_\nEducaci\xc3\xb3\n_START_PARAGRAPH_\nDover \xc3\xa9s la seu de la Delaware State University, i el Wesley College. \xc3\x89s tamb\xc3\xa9 seu del Terry Campus of the Delaware Technical & Community College i de les oficines administratives del Col\xc2\xb7legi. Dover tamb\xc3\xa9 t\xc3\xa9 localitzacions secund\xc3\xa0ries de la Universitat de Delaware i del Wilmington College._NEWLINE_Dues escoles secund\xc3\xa0ries p\xc3\xbabliques serveixen als residents de Dover. L\'Escola Secund\xc3\xa0ria Caesar Rodney, al districte escolar de Caesar Rodney (localitzada als afores de la ciutat, a Camden-Wyoming); i l\'Escola Secund\xc3\xa0ria de Dover._NEWLINE_L\'Escola Mitjana de la Base de la For\xc3\xa7a A\xc3\xa8ria de Dover est\xc3\xa0 localitzada dintre del local de la Base. Aquesta escola \xc3\xa9s inusual en el sentit que no est\xc3\xa0 dirigida pel Ministeri de defensa, sin\xc3\xb3 pel districte escolar Caesar Rodney.\n_START_SECTION_\nCultura\n_START_PARAGRAPH_\nL\'antiga Casa de l\'\xc3\x92pera de Dover, constru\xc3\xafda el 1904, va ser renovada recentment i es va convertir en el Centre Schwartz per a les Arts, que rep interpretacions per l\'Orquestra Simf\xc3\xb2nica de Dover, ballet, i pel\xc2\xb7l\xc3\xadcules cl\xc3\xa0ssiques._NEWLINE_La Biblioteca Estatal de Delaware, el Museu Estatal de Delaware, i els Arxius de l\'Estat de Delaware estan situats al centre de la ciutat i estan oberts al p\xc3\xbablic per a la investigaci\xc3\xb3 i consulta._NEWLINE_Al districte hist\xc3\xb2ric de Dover s\'hi troba el Museu Sewell C. Biggs d\'Art Americana, que cont\xc3\xa9 col\xc2\xb7leccions des de l\'\xc3\xa8poca colonial fins a l\'actualitat.'